
Narva Linnavalitsuse Järelevalve osakonna moodustamine

ja põhimääruse kinnitamine
Narva Linnavalitsus võtab vastu protokollilise otsuse:

1.  Taotleda Narva linnavolikogu ees võtta vastu lisatud eelnõu Narva Linnavalitsuse Järelevalve osakonna moodustamise ja põhimääruse kinnitamise kohta.

2. Volitada Narva linnavalitsuse poolt linnapea hr Tarmo Tammiste antud küsimust Narva linnavolikogu istungil ette kandma.
Tarmo Tammiste

Linnasekretär
Eelnõu ......2007.a

NARVA LINNAVOLIKOGU

MÄÄRUS

Narva Linnavalitsuse Järelevalve osakonna moodustamine ja põhimääruse kinnitamine 

Määrus kehtestatakse Kohaliku omavalitsuse korralduse seaduse §22 lõige 1 punkti 34 alusel.

1.PEATÜKK

ÜLDSÄTTED

§1. Moodustada alates 01.02.2007.a Narva Linnavalitsuse Järelevalve osakonda
§ 2. Staatus, nimi ja piirkond

(1) Narva Linnavalitsuse Järelevalve osakond (edaspidi osakond) on Narva linna ametiasutus.

(2) Osakonna ametlik nimi on NARVA LINNAVALITSUSE JÄRELEVALVE OSAKOND.

§ 3. Asukoht

Osakonna aadress on Peetri plats 3, 20308 NARVA linn.

§ 4. Sümboolika, pitsat, pangaarve ja eelarve

(1) Osakonnal on Narva linna vapi kujutise ja oma nimega pitsat, dokumendiplangid ning osakonna teenindavad pangakontod. 

(2) Osakond finantseeritakse Narva linna eelarvest. 

(3) Osakonda tasuliste teenuste osutamisest, trahvidest, maksudest saadavad tulud laekuvad Narva linna eelarvesse.

(4) Vara, mis on osakonna kasutuses, on Narva linna omand. 

(5) Osakonna raamatupidamine toimub Narva Linnavalitsuse kantselei raamatupidamise koosseisus.
(6) Osakond moodustab, korraldab ümber ja tegevuse lõpetab ning tema põhimääruse kinnitab ja teeb selles muudatusi Narva Linnavolikogu (edaspidi linnavolikogu).

(7) Osakond on aruandekohustuslik Narva Linnavalitsuse (edaspidi linnavalitsus) ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.

(8) Osakond juhindub oma tegevuses riigi ja Narva kohaliku omavalitsuse õigusaktidest ning käesolevast põhimäärusest.

2. PEATÜKK

TEGEVUSVALDKOND JA ÜLESANDED

§ 5. Osakonna tegevusvaldkond

Osakonna tegevusvaldkonnaks on Narva linna haldusterritooriumil kaubanduse, reklaami ja linna osalusega äriühingute aktsiate ja osade võõrandamistingimuste täitmise üle järelevalve funktsioonide, reklaamimaksu pidaja funktsioonide, tarbijakaitsealaste ning ettevõtluse tegevuslubaderegistreerimise funktsioonide ja teiste seadustega, kohaliku omavalitsuse aktiga, õigusaktidega ja  põhimäärusega määratud funktsioonide teostamine.

§ 6. Osakonna ülesanded 

(1) Tegevusvaldkonna raames osakonna ülesanneteks on:

1. Narva linna reklaamimaksu haldamine vastavalt Maksukorralduse seaduse ja Kohalike maksude seadusele ning linnavolikogu poolt kinnitatud õigusaktidele;

2. Linna reklaamialase tegevuse koordineerimine ja vastavate õigusaktide väljatöötamine;

3. järelevalve teostamine välireklaamkandjate ja välireklaami üle;

4. Majandustegevuse registrisse andmete esitamine Narva ettevõtjate kohta vastavalt õigusaktides  sätestatud nõutele;

5. eelnõude ettevalmistamine Linnavalitsuse istungitele hasartmängude korraldamise kohale nõusoleku andmiseks;

6. registreerimistaotluste vastuvõtmine, registreerimine, registriandmete  muutmine, registreeringu peatamine ja kustutamine  vastavalt  õigusaktidele; 

7. tegevusloa  registrikande  tegemine, muutmine  ja  kustutamine  vastavalt Tubakaseaduse, Alkoholiseaduse  ja  Väärismetalltoodete  seadusel;.

8. tänava- või  turukaubanduse  korraldamine  või  kaubanduse  korraldamine  avalikul üritusel;

9. tegevuslubade registreering majandustegevuse  registris olemasolu ning kauplemise, toitlustamise, turgudel, tänavatel ja avalikul üritusel kauplemise üldeeskirjade ja teeninduseeskirja ning toodete märgistamise eeskirja täitmise kontrollimine;

10. Alkoholiseaduse, Tubakaseaduse, Väärismetallöödeseaduse, Tarbijakaitseseaduse, Reklaamiseaduse, Konkurentsiseaduse, Kaubandustegevuse  seaduse, Majandustegevuse  registri  seaduse ja muude seaduste alusel järelevalve teostamine ning vastutuse kohaldamine;

11. tarbijakaitse funktsiooni täitmine vastavalt kehtivale seadusandlusele Narva linna haldusterritooriumil; 

12. linna äriühingute ja muude ühingute asutamine või äriühingus ja muudes ühingutes osaluse omandamine linna õigusaktidega sätestatud korras;

13. aktsionäri või osaniku õiguste teostamise korraldamine linna osalusega äriühingutes õigusaktidega sätestatud korras;

14. aktsiate ja osade võõrandamistingimuste täitmise üle järelvalve teostamine ning aktsionäride vahelistest lepingutest tulenevate Narva linna kohustuste täitmise korraldamine;

15. osakonnale pandud teiste ülesannete täitmine.

3. PEATÜKK
OSAKONNA ÕIGUSED 

§ 7. Osakonna õigused

Osakonnal on oma ülesannete täitmiseks riigi ja Narva kohaliku omavalitsuse õigusaktidega sätestatud korras õigus:

1. esitada linnavalitsusele Narva kohaliku omavalitsuse õigusaktide eelnõusid;

2. saada Narva linna teistelt ametiasutustelt, linna ametiasutuste hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud osakonnale pandud ülesannete täitmiseks;

3. moodustada komisjone ja töögruppe;

4. sõlmida oma ülesannete täitmiseks lepinguid;

5. teha ettepanekuid omavahelise koostöö ja töökorralduse kohta Narva linna ametiasutustega;

6. väljastada väärteomenetluse seadustega ja teiste seadustega ettenähtud haldusaktid

7. osaleda riiklikes ja rahvusvahelistes projektides, programmides ning koostöös;

8. teha koostööd kohaliku omavalitsuse korralduse seaduses sätestatud organite ja isikute ning nende ühendustega;
9. osutada juriidilistele ja füüsilistele isikutele tasulisi teenuseid, oma põhimääruse järgsete ülesannete täitmiseks,  vastavalt linnavalitsuse poolt kehtestatud tariifidele ja piirangutele vastavate tööde nimistus;

10. nõuda isikutelt vajalike dokumentide esitamist;

11. rakendada oma ülesannete täitmisel seadustega sätestatud juhtudel Narva linna kohaliku omavalitsuse nimel asendustäitmist ja sunniraha;
12. kasutada Narva kohaliku omavalitsuse õigusaktidega osakonnale antud muid õigusi.

4. PEATÜKK

JUHTIMINE JA STRUKTUUR

§ 8. Osakonna juhataja

(1) Osakonda juhib juhataja, kelle nimetab ametisse ja vabastab ametist linnapea käskkirjaga pärast juhataja kandidatuuri kinnitamist linnavalitsuse poolt. Juhataja vakantne ametikoht täidetakse konkurssi tulemuste põhjal. 

(2) Põhimääruses sätestatud ülesannete täitmiseks osakonna juhataja riigi ja Narva kohaliku omavalitsuse õigusaktidega sätestatud korras:

1) juhib osakonna tegevust ja vastutab osakonnale pandud ülesannete täitmise eest;

2) annab käskkirju, kirjalikke ja suulisi korraldusi osakonna ametnike, abiteenistujate ja töötajate suhtes, ja kontrollib nende täitmist;

3) esitab linnavalitsusele põhjendatud ettepanekuid osakonna struktuuri ja teenistujate koosseisu kohta;

4) nimetab ametisse ja vabastab ametist ametnikke ning sõlmib, muudab ja lõpetab töölepinguid abiteenistujate ja töötajatega;
5) kinnitab osakonna teenistujate puhkuse ajakava, vormistab töölähetused, korraldab teenistujate täienduskoolitust;

6) kohaldab osakonna ametnike, abiteenistujate ja töötajate suhtes distsiplinaarkaristusi;
7) määrab kindlaks osakonna ametnike, abiteenistujate ja töötajate ameti- ja tööülesanded, kohustused, vastutus, kinnitab nende ameti- ja tööjuhendid;

8) määrab osakonna ametnike, abiteenistujate ja töötajate suhtes lisatasud, preemiad, toetused ja muud ergutused;
9) allkirjastab osakonnas koostatud dokumendid, annab osakonna nimel arvamusi ja kooskõlastusi;
10) sõlmib osakonna tegevuse korraldamiseks vajalikke lepinguid lähtudes osakonna eelarvest;
11) vastutab osakonna ja tema haldusala eelarve vahendite sihipärase kasutamise eest, osakonna kasutuses oleva linna vara säilimise ja heaperemeheliku kasutamise eest, 

12) osaleb osakonnahaldusala eelarve projekti koostamises;
13) rakendab abinõusid osakonna majandusliku ja tehnilise baasi arenguks, töötingimuste ajakohastamiseks ning teenistujate kvalifikatsiooni tõstmiseks;

14) kinnitab osakonna asjaajamise korra ja sisekorraeeskirja;

15) korraldab osakonna asjaajamist;

16) korraldab sissetulnude märgukirjadele, selgitustaotlustele, avaldustele ja muudele dokumentidele vastamist ja kontrollib vastuste tegemist osakonnai ametnike poolt; 
17) elanike vastuvõtu korraldamine osakonna ametnike poolt;

18) osakonna avaliku teenistuse koordineerimine, osakonna ametnike koolituse korraldamine;
19) esindab osakonda ilma täiendavate volitusteta suhetes linnavalitsuse ja linnavolikogu, linnavalitsuse ja linnavolikogu komisjonide, Narva linna ja riigi ametiasutuste, Narva linna ja riigi ametiasutuste hallatavate asutuste, füüsiliste ja juriidiliste isikutega,
20) lahendab kaebused osakonna ametnikele, abiteenistujatele ja töötajatele;

21) osaleb ameti tegevusvaldkonnaga projektdokumentatsiooni läbivaatamisel ja kooskõlastamisel;
22) osaleb osakonna pädevusse kuuluvates küsimustes Narva kohaliku omavalitsuse õigusaktide väljatöötamises;
23) lahendab muid küsimusi, mis on seotud osakonna juhataja ülesannete täitmisega.

§ 9. Struktuur ja teenistujate koosseis

Osakonna teenistujate koosseisu kinnitab linnavolikogu.

5. Peatükk

RAKENDUSSÄTTED
§ 10. Määruse jõustumine

Määrus jõustub seadusega sätestatud korras.

Mihhail Stalnuhhin

Narva Linnavolikogu esimees

